Deși dreptace, Ramona Farcău a fost o handbalistă extrem de eficientă atât în extrema stângă cât și în cea dreaptă. Versatilitatea ei l-a ajutat, spre exemplu, pe selecționerul Gheorghe Tadici să convoace la lot doar trei extreme la Campionatul Mondial din 2005, desfășurat în Rusia, acolo unde naționala României, cu Farcău în componență, a câștigat medalia de argint. În iunie 2017, handbalista a declarat într-un interviu că s-a simțit mai bine în cariera ei în extrema dreaptă.